laion/Wikipedia-Exotic huggingface dataset:
גירוסקופ סיב אופטי

גירוסקופ סיב אופטי (באנגלית: Fibre-optic gyroscope; בראשי תיבות: FOG) הוא מכשיר מדידה המתבסס על סיב אופטי ומקור לייזר, ומשמש למדידת תנועה זוויתית של גוף במרחב אינרציאלי. בדומה לגירוסקופ המכני, גם גירוסקופ סיב אופטי מסוגל לחוש תנועה זוויתית אבל עקרון הפעולה שלו מבוסס על אפקט סניאק. המכשיר מורכב מתיבה אופטית המכילה סליל ארוך שעשוי מסיב אופטי. סליל זה מונח ב-90 מעלות לציר החישה הנדרש של התנועה הזוויתית. לקצה האחד של סליל הסיב מחובר מקור לייזר, ובקצהו השני מחובר אלמנט חישה אופטי (פוטודיודה) אשר מודד את צורת האות לאחר מעברה דרך הסליל, ואת התנועה הזוויתית. לצורך הבחנה בהבדלים זעירים הנוצרים באות הנוצר, מוכנסים למסלול האופטי זוג מפצלי אור ומקטב אור ביניהם, הדואג לקיטוב אחיד ומוגדר של קרן האור במהלך הפעולה. לצורך הדגשת האפקט האופטי שנגרם בעקבות תנועה זוויתית, נוסף רכיב הנקרא אפנן מתמר פיאזואלקטרי (piezoelectric transducer modulator – PZT) אשר מאריך ומקצר את הדרך שעושה קרן האור בקצב הניתן לשליטה. את השליטה על ה-PZT, גילוי וניתוח צורת האור ושליטה על עוצמת קרן האור מבצע שבב אלקטרוני הצמוד לתיבה האופטית. שני האלמנטים יחד מהוים את המכשיר עצמו והם תלויים האחד בשני (ראו ציור מבנה סביבון סיב אופטי אופייני בחוג פתוח). בדומה לגירוסקופ טבעת לייזר, FOG פועל גם הוא על בסיס אפקט סניאק (Sagnac effect) – מהירות האור קבועה ובפרט קרן אור תגיע במהירות קבועה מקצה לקצה של סיב אופטי סלילי. סיבוב הסליל (תנועה שרוצים למדוד) אמור לכאורה לשנות את מהירות ההגעה, אך היות שזה בלתי אפשרי, פרמטר הזמן הוא המשתנה היחיד במרכיב המהירות האור בסיב ( v = x / t {\displaystyle v=x/t} ) או במילים אחרות – הפאזה. על מנת שאפשר יהיה למדוד את שינוי זמן המעבר בסיב, מכניסים לסיב קרן לייזר מפוצלת בכיוונים מנוגדים. לאחר מעבר דרך הסיב, שתי הקרניים (הגלים) מתאחדות ומתאבכות. מדידת עוצמת התאבכות הגלים היא פונקציה לא ליניארית של שינוי זמן המעבר במסלול, וממילא של המהירות הזוויתית. בדרך כלל, יכויל אפנן ה־PZT כך שיוסיף פאזה של 90 מעלות לאינטרפרומטר. תזוזה זו בפאזה מאפשרת מדידה כמעט ליניארית סביב מהירות סיבוב 0. בנוסף, אזור פאזה של 90 מעלות הוא הרגיש ביותר לשינויי מהירות זוויתית. כלומר, שינוי במהירות הזוויתית יתורגם לשינוי גדול יותר בעוצמת המדידה. תופעה זו הייתה ידועה שנים רבות אבל רק התפתחות הטכנולוגיה אפשרה למדוד את הפרשי הפאזה, שמשמעותם היא קצב השינויי הזוויתי של ה-FOG. כמו בכל מכשיר מדידה פיזיקלי, גם ל-FOG יש שגיאות מדידה. אף על פי שאי אפשר לדעת את מודל השגיאה המדויק אשר ייצג את השגיאה כהוויתה, מקובל להשתמש במודל שגיאה חלקי הכולל פולינום מסדר ראשון בתוספת רעש לבן על מנת לבטא את שגיאות המדידה המשמעותיות. מודל השגיאה הפשוט הוא: ω ~ = d + S F ⋅ ω + n ( 0 , σ ) {\displaystyle {\tilde {\omega }}=d+SF\cdot {\omega }+n(0,\sigma )} ה־FOG הוא מדיד שהדיוק והעלויות שלו מתפרסות על טווח רחב, החל ממדידים קטנים יחסית (שקוטרם הוא כ־5 ס"מ) וכלה במדידים גדולים (שקוטרם הוא כ־20 ס"מ). הדיוק והעלות של ה־FOG עולים ככל שה־FOG גדול יותר. מכשיר זה נבנה בעיקר לצורכי ניווט כלי רכב, כלי טיס וכלי שיט בשילוב עם מד תאוצה (מערכת ניווט אינרציאלית). כמו כן, ה־FOG משמש לייצוב מצלמות ואלמנטים צבאיים (לדוגמה קנה של טנק) לשמירה על קו ראייה. אינו מכיל חלקים נעים כלל – דבר שמגדיל מאוד את אמינות המכשיר. משקלו קטן. צריכת הספק נמוכה. רגישות גבוהה לתדרים גבוהים (רוחב סרט). עמידות להלמים ורעידות. Herve C. Lefevre, The Fiber-Optic Gyroscope, 3rd ed, 2022 Anthony Lawrence, Modern Inertial Technology, 2dn Edition סיב אופטי RLG HRG
סיף משלב

סיף פאוזי משלב (ערבית: سيف فوزي مشلب, תעתיק מדויק: סיף פוזי משלב; נולד ב-5 במאי 1977) הוא ראש המועצה המקומית אבו סנאן מאז הבחירות ב-2024. סיף הוא בנו של ראש המועצה היוצא פאוזי משלב ושימש כעוזרו. במאי 2023 נעצר יחד עם אביו וראשי רשויות נוספים באזור הצפון בפרשת "תפירת מכרזי אשפה". סיף נחשד כי שימש כזרועו הארוכה של אביו לתפירת מכרזים וקבלת שוחד. ובהחזקת נשק. ב-22 באוגוסט 2023, במהלך מערכת הבחירות נרצחו ביישוב 4 תושבים, ביניהם אחד המתמודדים נגדו לראשות המועצה. בבחירות לרשויות המקומיות בישראל ב-2024 התמודד על רשות המועצה מול שלושה מתמודדים: ראש המועצה לשעבר אותו ניצח אביו בבחירות 2018, נוהאד משלב; כנגד הני משלב (אחיו של נוהאד, השניים הם דודיו של סיף) וכנגד סלמאן עזאם. ניצח ברוב של 52.7%. באתר המועצה (בערבית) קרטל הזבל חוזר: ראשי רשויות מהצפון חשודים בשוחד מקבלן פינוי אשפה - פוסטה, באתר פוסטה, ‏1 במאי 2023 יאיר קראוס, חסן שעלאן, המועמד שנרצח באבו סנאן - קצין מג"ב לשעבר: "טבח, הרוצח ירה לכולם בראש", באתר ynet, 23 באוגוסט 2023 شقيقان وابن اختهما يتنافسون على رئاسة مجلس ابوسنان, اخبار، راديو، ديجيتال، بث مباشر والمزيد | مكان، هيئة البث الإسرائيلي, ‏12 בספטמבר 2023 (בערבית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יכול להיות שזה נגמר

"יכול להיות שזה נגמר" הוא שיר שכתב יהונתן גפן והלחין שם טוב לוי. השיר מבטא את תחושתם של אלה שנולדו לדעתם "מאוחר יותר". לשיטתם, בני הדור הקודם היו החלוצים שחלמו ובנו את הארץ. שירו גפן רצוף שמות ומילים המעוררים נוסטלגיה ואסוציאציות בקרב המאזינים. בשיר באים לידי ביטוי היחסים בין דור המייסדים לדור ההמשך. השימוש בביטויים ידועים, סמלים ומילים מעצימים את פערי הדורות. לימים סיפר שם טוב לוי: הוא (איינשטיין) הביא לי טקסט של יהונתן גפן, שלא הכרתי באופן אישי. אני שם את הטקסט מולי על הפסנתר, וזה נראה כמו פרוזה, לא צורה של שיר. המון מילים. יש בו למעשה שלושה שירים, שלוש מנגינות שונות. לאריק היה חוש לדעת מתי יש חיבור אמתי בין המנגינה והמילים, כישרון מולד. במקור שר את השיר אריק איינשטיין והופיע באלבומו, "ארץ ישראל הישנה והטובה". השיר יצא כנראה באפריל 1973 (חצי שנה לפני מלחמת יום כיפור) ובביצועו של איינשטיין הגיע למקום הרביעי בשני מצעדי הפזמונים של קול ישראל וגלי צה"ל ב־1973. בשנת 1979 יצאה גרסה מחודשת של השיר במסגרת האלבום "צליל מכוון", בביצוע שם טוב לוי. ב־2006 חידשו את השיר קורין אלאל ושם טוב לוי. לחן אחר פחות ידוע לשיר הוא של מתי כספי. ביצוע ללחן זה ידוע של להקת גייסות השריון בשנת 1973, איתו הופיעו בתוכניתם "י"ג - שיר-יון-הרצל". חידוש לשיר בביצוע מיקי קם, חנה לסלאו, תיקי דיין ורבקה מיכאלי הופיע בחלק השני של הפרויקט "צו השעה", ביצועים חדשים לקלאסיקות ישראליות. את העיבוד החדש לשיר עשה יהודה עדר. בתחילה רצה עדר שסטודנטיות שלו מבית הספר למוזיקה-רימון יבצעו את השיר. מיקי קם זוגתו לחיים איימה עליו "אם אתה הולך לקחת את הילדות הצעירות שלך - אני גומרת אותך, בוא תיקח את שכמותי". היא הציעה לו את גלי עטרי, ריקי גל וחוה אלברשטיין, אך עדר הציע לה ולחברותיה לסדרת הטלוויזיה בנות הזהב לבצע את השיר. ידועים ביצועים של סיון טלמור ורן דנקר. אריק איינשטיין יכול להיות שזה נגמר Arik Einstein, סרטון בערוץ "אריק איינשטיין I פונוקול", באתר יוטיוב (אורך: 04:27) תיקי דיין, חנה לסלאו, מיקי קם, רבקה מיכאלי - יכול להיות שזה נגמר, סרטון בערוץ "צו השעה", באתר יוטיוב (אורך: 04:15) עופרה עופר אורן, יהונתן גפן התגעגע לחלוצים שבנו את הארץ והעלה חשש ש"זה נגמר", באתר Xnet‏, 7 בנובמבר 2020 יכול להיות שזה נגמר – מילים וביצועים | לוי, שם-טוב, 1950- מלחין מעבד מוזיקלי מבצע | מוזיקה | הספרייה הלאומית, באתר www.nli.org.il Release “צליל מכוון” by צליל מכוון - MusicBrainz, באתר musicbrainz.org יכול להיות שזה נגמר – פזמונט, באתר pizmonet.co.il נשירה - הבית של הזמר הישראלי, באתר נשירה - הבית של הזמר הישראלי מאיה כהן, מיקי קם: "בסגר השני היה יותר קשה", באתר ישראל היום, 27 באוקטובר 2020 אסף נבו, ‏יהונתן גפן מתאחד עם סיון טלמור, באתר ‏מאקו‏, 13 ביוני 2012 רן דנקר - יכול להיות שזה נגמר (דני הוליווד), סרטון בערוץ "dannyhollywood _", באתר יוטיוב (אורך: 02:37)
מוסד השהיד של חזבאללה

מוסד השהיד של חזבאללה (בערבית: جمعية المؤسسات الشهید الخیریة اﻻﺟﺘﻤﺎﻋیة) הוא חלק משירותי הרווחה של חזבאללה ופועל בתחומי הבריאות, החינוך, הרווחה והתקשורת. המוסד הוקם בשנת 1982, בו זמנית עם הקמת חזבאללה על ידי משמרות המהפכה, ומטרתו העיקרית היא לשמש מעטפת תומכת לתשתית הצבאית של הארגון, להפיץ את האידאולוגיה של חזבאללה ולחזק את מעמדו בקרב העדה השיעית ובזירה הפוליטית הפנימית בלבנון. מוסד השהיד מעניק תמיכה חברתית וכלכלית למשפחות פעילי הזרוע הצבאית של חזבאללה, תורם למורל ולמוטיבציה של פעילי הארגון ופועל לטיפוח "תרבות השהידים" – האדרת השהידים של חזבאללה והפיכתם למודל לחיקוי עבור הדור הצעיר המתגייס לשורות הארגון. על פי אומדן משנת 2019 מוסד השהיד מטפל בלמעלה מ-9,000 בני משפחות השהידים. בתוך רשת המוסדות החברתיים שמנהל חזבאללה, עומד מוסד השהיד במקום מרכזי. המוסד הוקם בשנת 1982, תקופה שחופפת עם מלחמת לבנון הראשונה, כחלק מההשפעה והתמיכה של איראן באזור. הוא נוצר בהשראת קרן השהיד האיראנית, אשר נפתחה על ידי רוחאללה ח'ומייני במטרה לסייע למשפחות החללים ממלחמת איראן-עיראק. מטרתו של מוסד השהיד הלבנוני היא לספק תמיכה רחבה למשפחות חברי חזבאללה שנספו במהלך שירותם, ולהבטיח שיש להם את כל מה שהם צריכים לחיים נורמליים לאורך זמן. פעילותו של המוסד מבוססת על עקרונות הלכתיים המשולבים במסורת האיסלאמית, בהם הדגש על תמיכה במשפחות השהידים כחלק מהחובה הדתית והמוסרית של הקהילה. המוסד מתמקד במיוחד בתמיכה בילדים של השהידים, על מנת לספק להם חינוך, רווחה והזדמנויות להתפתחות אישית, תוך שמירה על כבוד אבותיהם ומורשתם. במישור התודעתי, מוסד השהיד מקדם את "תרבות השהידים" - הערצת השהידים והפיכתם לדוגמאות לחיקוי עבור הדור הצעיר. דמותם של השהידים משמשת כאבן דרך להעברת ערכים ואידאולוגיה, וככלי לחיזוק הרצון להצטרף לשורות הארגון בעתיד. תרבות זו משקפת את ההקשר הרחב יותר של הקרבה והקורבנות בשם מטרות גבוהות, כפי שנתפסות באידאולוגיה של חזבאללה. מדיה וקבצים בנושא מוסד השהיד של חזבאללה בוויקישיתוף אתר רשמי (בערבית) מוסד השהיד של חזבאללה: מטרתו, אופן התנהלותו ודרכי מימונו, באתר מרכז המידע למודיעין ולטרור על שם אלוף מאיר עמית
חטיבת סה"ר

חטיבת סה"ר (ראשי תיבות של סדר ציבורי, הגנה וריבונות) היא יחידה במשטרת ישראל שנועדה לשמש ככוח עצמאי בדרום הארץ, ותפקידה להעניק מענה ראשוני באירועים ביטחוניים. החטיבה הוקמה על רקע ההבנה שנוצרה לאורך השנים מלקחי הפעילות המבצעית של מחוז דרום, כי יש צורך בחיזוק היכולת להתמודד עם אירועים רב-זירתיים והתחדדה לאחר מתקפת הפתע על ישראל, שהדגישה את חשיבות כוחות המשטרה כמגיבים ראשונים לאירועים מסוג זה. חטיבת סה"ר, הפועלת תחת פיקוד מחוז דרום של משטרת ישראל ומקבלת הנחיות מקצועיות מאגף המבצעים, מוגדרת כחטיבה מחוזית עם מגוון משימות רחב. תפקידיה השוטפים כוללים התערבות באירועי הפרות סדר, לחימה בפשיעה חמורה דרך ביצוע חיפושים, הקמת מחסומים, ביצוע מעצרים, ופעולות אבטחה. החטיבה משמשת גם ככוח התערבות מידי לנטרול גורמים עוינים, ומספקת כוח ייעודי לחילוץ ופינוי נפגעים במקרים של אסונות טבע או אירועים חריגים אחרים. בנוסף החטיבה פועלת ככוח תמיכה במשימות כגון: סיוע ליחידה לאבטחת אישים, אבטחת שוטרים הנמצאים תחת איום גבוה, מאבק בבריונות כבישים וכן סיוע במאמצי סיכול הברחות נשק וסמים בגבול. החטיבה מונה כ-250 לוחמים המחולקים ל-3 זרועות: זרוע נגב – חולשת על גזרת יישובי הנגב מהעיר נתיבות ועד צומת הערבה. זרוע לכיש – חולשת על גזרת הערים אשדוד, אשקלון, קריית גת, שדרות וכל היישובים הסמוכים. זרוע מרכזית – זרוע מקצועית המפעילה בעלי תפקידים מיוחדים: מפעילי רחפנים, פרשים, כלבנים וזרוע ניוד. בכל זרוע פועלים בין 5–7 צוותים של לוחמים. בכל צוות 10 לוחמים ולכל אחד מקצוע שונה בהתאם לייעודו. במסגרת השירות בחטיבה, הלוחמים עוברים הכשרות מקצועיות בתחומי הלחימה ואמצעים מיוחדים: נהגי מאבריק – הכשרת נהיגה מבצעית ברכב שטח מיוחד שנועד לנסיעה מהירה בתנאי שטח קשים. נהגי אופנוע – בחטיבה אופנועי שטח/כביש - לוחמים ייעודיים עוברים הכשרה לנהיגת שטח וכביש. כטב"ם/רחפנים – יחידת רקיע הכוללת לוחמים אשר עוברים הכשרת הטסת כטב"ם וזכאים לתעודת מטיס של רת"א (רשות תעופה אזרחית). מדריכי כושר – הכשרת קורס מאמנים ללוחמים שמתמחים גם כמדריכי כושר. מדריכי קרב מגע – הכשרת טכניקות לחימה ללוחמים שמתמחים גם כמדריכי קרב מגע. מכת"ז – מכונית התזת מים/קצף/בואש/צבע. קלעים – הלוחמים עוברים הכשרת קלעים. צליפה – הלוחמים עוברים הכשרת ירי צליפה. מדריכי ירי ולחימה – הכשרה בת 3 חודשים, אשר בסיומה החניך מוסמך כמדריך לוט"ר (לוחמה וטרור). מדריכי פריצה – פריצת דלתות מקצועית. מדריכי הפס"ד – התמקצעות בתחום טיפול בהפרות סדר. כלבנים – בחלוקה לכלבי סיור/חומר נפץ/סמים. פרשים – מערך הפעלת סוסים. מפקדי זירת חומ"ס (חומרים מסוכנים) – טיפול מחוזי באירועי חומרים מסוכנים. דף היחידה, באתר הרשמי של לשכת גיוס משטרת ישראל יולן כהן, ‏"ראינו הכל, דרכנו בגיהינום": יחידת העילית שהוקמה בעקבות הטבח, באתר ‏מאקו‏, 11 במרץ 2024 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חטיבת סה"ר".
פיליפ פרנק

פיליפ פרנק (גרמנית: Philipp Frank; 20 במרץ 1884 – 21 ביולי 1966) היה מתמטיקאי, פיזיקאי ופילוסוף אוסטרי-אמריקאי ממוצא יהודי; ממייסדי הפוזיטיביזם הלוגי וחבר החוג הווינאי. פרנק, יליד וינה, למד פיזיקה באוניברסיטת וינה, שם קיבל ב-1907 תואר דוקטור בפיזיקה תאורטית על עבודה שנערכה בהדרכת לודוויג בולצמן. במהלך לימודיו התעניין במיוחד בפילוסופיה של המדע ונפגש רבות עם קבוצת סטודנטים שהיוותה את הבסיס לחוג הווינאי, אז גם פגש את הפיזיקאי ריכרד פון מיזס, מפגש שהוביל לידידות ולשיתוף פעולה במשך כל חייהם. פרסום מאמר בנושא הסיבתיות, משך את תשומת לבו של איינשטיין והוביל לסדרת של דיונים בקרב שני הפיזיקאים חובבי פילוסופיית המדע. פרנק מונה ב-1910 למשרת מרצה באוניברסיטת וינה, ובהמלצת איינשטיין החליף את האחרון כראש המחלקה לפיזיקה תאורטית באוניברסיטת קארל בפראג, ב-1912. הקשר בין השניים נמשך לאורך השנים ופרנק אף כתב ביוגרפיה אודות איינשטיין. פרנק נשאר בפראג עד 1938, אז, בעקבות הסכם מינכן, הועברו שטחים נרחבים בצ'כוסלובקיה לשליטת הנאצים. לחץ פוליטי שהופעל על החוג הוביל לבריחת מרבית חבריו לארצות דוברות האנגלית. פרנק נמלט לארצות הברית, שם שימש כמרצה לפיזיקה ומתמטיקה באוניברסיטת הרווארד. לצד עבודתו הנרחבת בפילוסופיה ופיזיקה, עסק רבות גם במגוון תחומים מתמטיים כחשבון וריאציות, טור פורייה, מרחבים פונקציונליים, אופטיקה גאומטרית, מכניקת הגל של שרדינגר, ויחסות. פרנק נפטר בקיימברידג', מסצ'וסטס. פיליפ פרנק, באתר פרויקט הגנאלוגיה במתמטיקה פיליפ פרנק, באתר MacTutor (באנגלית) פיליפ פרנק (1884-1966), דף שער בספרייה הלאומית
משלחת מס' 7 לתחנת החלל מיר

צוות המשלחת משלחת מס' 7 (ברוסית: основная экспедиция ‏я‏-7) הייתה משלחת לתחנת החלל מיר שפעלה מ-1 באוגוסט 1990 ועד ל-10 בדצמבר 1990. מפקד המשלחת היה גנאדי מנאקוב. פעילות המשלחת נמשכה 130 ימים. בזמן פעילות המשלחת תחנת החלל כללה את מודול הבסיסי, מודול "קוואנט 1", מודול "קוואנט 2" ומודול "קריסטל". נפח מחיה היה 253 מ"ק והספק מיוצר על ידי פאנלים סולארים היה 25 קו"ט. חללית עם חברי המשלחת שוגרה ב-1 באוגוסט וב-3 באוגוסט היא התחברה מודול "קוואנט 1" של תחנת החלל מיר. בתחנת החלל פעלה משלחת מס' 6 בפיקוד אנטולי סולוביוב. לאחר ביצוע חפיפה והעברת אחריות למשפחת מס' 7, משלחת מס' 6 עזבה את תחנת החלל ב-10 באוגוסט. החלה עבודה סדירה של המשלחת החדשה. ב-15 באוגוסט לתחנת החלל הגיע חללית פרוגרס M-4 ועגנה בתא עגינה של מודול בסיסי. החללית הביאה 2,689 ק"ג מטען כולל חלקי חילוף. חברי המשלחת החלו בהעברת מטען לתחנת החלל. ב-28 באוגוסט הסתיימו עבודות לחיבור מערכת בקרה של מודול "קריסטל" למערכות תחנת החלל. ב-17 בספטמבר חללית מטען פרוגרס M-4 נותקה מתחנת החלל ובהמשך נשרפה בכניסה לאטמוספירה. ב-29 בספטמבר לתחנת החלל הגיע חללית פרוגרס M-5 ועגנה בתא עגינה של מודול בסיסי. החללית הביאה 2,594 ק"ג מטען כולל חלקי חילוף. בין היתר המטען כלל ציוד טלוויזיה לאסטרונאוט יפני שהיה צריך להגיע לתחנת החלל בהמשך. כמו כן חללית צוידה ביחידת נחיתה מדגם "רדוגה". חברי המשלחת החלו בהעברת מטען לתחנת החלל. ב-19 באוקטובר מנאקוב וסטרקאלוב ביצעו פעילות חוץ רכבית שנמשכה כ-3 שעות. המטרה הייתה לטפל בפתח פגום של מודול "קוואנט 2". הם הצליחו לסגור אותו אך לא להחזיר אותו למצב שמיש. ב-28 בנובמבר חללית מטען פרוגרס M-5 נותקה מתחנת החלל ובהמשך נשרפה בכניסה לאטמוספירה. יחידת נחיתה "רדוגה" נותקה מהחללית אך אות ממנה לא התקבל וחומר שהיה על היחידה אבד. ב-4 בדצמבר הגיע חללית סויוז TM-11 עם משלחת מס' 8 לתחנת החלל מיר בפיקוד ויקטור אפנסייב. החל הליך של העברת אחריות על תחנת החלל לצוות החדש. עם החללית הגיע גם אסטרונאוט טויוחירו אקיאמה מיפן. טויוחירו אקיאמה טס לחלל כעיתונאי של רשת יפנית "TBS". כל היום הוא שידר תוכנית של 10 דקות לטלוויזיה ו-20 דקות לרדיו. מכיוון שציוד יפני לא היה תואם את הציוד של התחנה היה צורך להביא לחלל ציוד במשקל של 170 ק"ג לפני הטיסה. ב-10 בדצמבר צוות משלחת מס' 7 עזב את תחנת החלל בחללית "סויוז TM-10" ביחד עם אסטרונאוט יפני. במהלך שהות בחלל שנמשכה כ-4 חודשים הם ביצעו מספר רב של ניסויים. תיאור פעילות המשלחת תיאור באתר אסטרונאוטיקס פרוגרס M-4 חלליות מטען פרוגרס M-5
התחנה המרכזית של יקנעם עילית

מסוף יקנעם עילית המכונה מסוף קניון ג'י היא מסוף האוטובוסים המרכזי של העיר יקנעם עילית. התחנה שוכנת ברחוב התמר בעיר, במתחם קניון ג'י ובסמוך לכניסה המרכזית לעיר, כביש 722 ופארק ההייטק של העיר ומהווה חלק מהמרכז התחבורתי הגדול באזור הכולל שירות עירוני, אזורי וארצי. המסוף ממוקם במישור האזורי בסמוך לפארק ההייטק וקניון ג'י, המסוף משמש מדי יום ביחד עם התחנות בצומת הסמוכה: צומת יקנעם עילית למעלה מעשרת אלפים נוסעים העובדים בפארק ההייטק וכן תושבי העיר, והיישובים הסמוכים קריית טבעון, רמת ישי, דלית אל-כרמל, מועצה אזורית מגידו ועוד המגיעים לקניון ג'י שהוא הקניון הגדול בעיר והסביבה במישור הארצי כמעבר בין הצפון והגליל למרכז הארץ ולכן יש ממנה שירות לרחבי הארץ בתדירות גבוהה. פרק זה לוקה בחסר. אנא תרמו לוויקיפדיה והשלימו אותו. בקניון ישנו מרכז "על הקו" לשירותי רב-קו ואבידות. במסוף ישנם 3 רציפים מהם יוצאים קווי אוטובוס עירוניים לכל שכונות העיר, לפארק ההייטק, לתחנת הרכבת כפר יהושע הסמוכה וליישוב הסמוך יקנעם (מושבה), ושירות אזורי ליישובי מועצה אזורית מגידו. ברחוב התמר מול רציפי התחנה אוספים קווים בינעירוניים בעיקר לערי האזור ביניהם: חיפה, תל אביב, רמת ישי, מגדל העמק, זכרון יעקב, בנימינה, קריית טבעון, בסמת טבעון, נצרת, נוף הגליל, עפולה, דלית אל-כרמל, עספיא ועוד.
She's Always a Woman

"She's Always a Woman" (בעברית:"היא תמיד אישה") הוא שיר של בילי ג'ואל מתוך אלבומו The Stranger משנת 1977. הסינגל הגיע למקום ה-17 בארצות הברית באוקטובר 1978, ולמקום ה-53 בבריטניה בשנת 1986, כאשר יצא כאיי-סייד כפול עם השיר "Just the Way You Are". ג'וש גרובן שר אותו באלבום Bridges שלו. השיר נכנס מחדש למצעד הבריטי בשנת 2010, והגיע למקום ה-29. זהו שיר אהבה על אישה שהזמר התאהב בה לחלוטין עד כדי התאהבות במוזרויות החיבה שלה כמו גם בפגמים שלה. ג'ואל כתב את השיר לאשתו דאז, אליזבת ובר. אליזבת לקחה על עצמה את ניהול הקריירה של ג'ואל, והצליחה לסדר את ענייניו הכספיים לאחר שג'ואל חתם על כמה עסקאות וחוזים גרועים. השניים התגרשו בסופו של דבר בשנת 1982. בילבורד תיאר את "She's Always a Woman" כ"בלדה דרמטית". בילבורד שיבח במיוחד את "התזמור העדין" ואת "המלודיה המתוחכמת", שאותה מצא דומה לבלדות של בוב דילן ופול סיימון. קאש בוקס אמר כי "הלחן מלודי וזורם במתיקות; המילים מדויקות ויש להן מה לומר" ושיבח את שירתו של ג'ואל. רקורד וורלד אמר כי "זה דומה מאוד להתקדמות טבעית של המסר ב-'Just the Way You Are' וצריך לתפוס השמעות מיידיות של פופ ומבוגרים". סינגל 7 אינץ' (1977) "She's Always a Woman" "Vienna" סינגל (CBS) "She's Always a Woman" "Movin' Out (Anthony's Song)" סינגל יפני 7 אינץ' "She's Always a Woman" "Only the Good Die Young" מידע על היצירה "She's Always a Woman" באתר מיוזיק בריינז Robert Hilburn, POP MUSIC REVIEW : BILLY JOEL ON BRINK OF BEING 'INNOCENT MAN'?, Los Angeles Times, ‏1986-11-24 (באנגלית אמריקאית) Top Songs of 1978 - Top40weekly, ‏1978-12-31 (באנגלית אמריקאית) "Billy Joel's many songs about his many wives" "Top Single Picks", Billboard "CashBox Singles Reviews", Cash Box "Record World Single Picks", Record World
אורלי קטן

אורלי קטן (נולדה ב-13 ביוני 1972) היא שחקנית, מפיקה, מדבבת ובמאית ישראלית. אורלי קטן נולדה וגדלה בקריית אונו. סיימה תואר ראשון מהחוג לאמנות התיאטרון באוניברסיטת תל אביב. במאית דיבוב בין 1997 ו-2017 לעשרות סרטים וסדרות כמו סימבה מלך הג'ונגל, דרגון בול, ארתור ולוני טונס חוזרים לאקשן. משמשת מנחה עירונית לתיאטרון בעיריית תל אביב. אהבה ממבט שני (1998) החזקים שורדים (2009) מיתה טובה (2014) אלאדין ומנורת הקסמים - תיאטרון אורנה פורת תמונות יפואיות (1995-1996) HOT הבחור של שולי (1997) ערוץ 2 חובו של אהרון כהן (1999) HOT הבלדה על ארי ודרצ'י (2001) HOT הדמעות של אמסלם (2003) HOT הכל דבש (2007-2010) ערוץ 2 מתים לרגע (2014-2017) HOT מלכות (2018-2022) HOT מותק בול באמצע (2021) כאן 11 חאנשי (2022-2023) HOT ב-2010 השתתפה בשעשועון לעוף על המיליון. מוכרת בעיקר בזכות דיבוב דמותו של בבר הילד בסדרה מסיפורי המלך בבר. דיבבה את שיאצו, פואר והקוסמת באבא בדרגון בול. דיבבה את פרנסין, סו-אלן ובינקי בארתור. דיבבה את גברת בידי בחברים בחווה. דיבבה את קירה בגלקטיק פוטבול. דיבבה את ריינה בעיר המלאכים. דיבבה סרטים רבים נוספים: 2002 - מכתבים מפליקס, דרגון בול זי 2003 - לוני טונס חוזרים לאקשן, לאקי לוק 2004 - דורימון, דרגון בול זי 2005 - סרטי דרגון בול, פליפר ולופקה, דרגון בול ג'י טי, האחים קואלה, לאסי, מדגסקר 2006 - טרוליות, אטומיק בטי, חוות הקסמים 2007 - טום, מגלים עם דורה, ויטץ', מר שבלול, ספירו ופנטזיו 2008 - מרטין על הבוקר, רוץ, דייגו, רוץ!, הניצוצות של מאור, סוסלנד, אנימליה 2009 - פוניו על הצוק ליד הים, הפיה לילי, בקוגן 2013 - טין טן נשואה ולה בת צעירה בשם ליאור קטן שגם עוסקת בדיבוב. מתגוררת בתל אביב. אורלי קטן, במיזם "אישים" לתיעוד היצירה הישראלית אורלי קטן באתר אידיבי אורלי קטן, ברשת החברתית פייסבוק אורלי קטן, ברשת החברתית פייסבוק אורלי קטן, באתר זוהר יעקבסון אורלי קטן, באתר אישים
Type Shit

"Type Shit" הוא שיר של הראפר האמריקאי פיוצ'ר, המפיק המוזיקלי האמריקאי מטרו בומין ביחד עם הראפרים האמריקאים טראוויס סקוט ופלייבוי קרטי. השיר יצא לאור ב-22 במרץ 2024, באמצעות חברות התקליטים פריבנדז, בומינאטי וורלדווייד, אפיק רקורדס וריפבליק רקורדס כסינגל מוביל מאלבום האולפן של פיוצ'ר ובומין, We Don't Trust You. ב-13 במרץ 2024, קרטי פרסם קטע מהשיר בסטורי בפרופיל האינסטגרם שלו, ותייג את פיוצ'ר, מטרו וטראוויס. לאחר מכן, אישר מטרו את הוצאתו של השיר. ב-18 במרץ, ביצעו פיוצ'ר ובומין את השיר יחד עם סקוט וקרטי בפסטיבל ההיפ הופ Rolling Loud (אנ') שהתקיים בקליפורניה. ב-22 במרץ, השיר יצא לאור, יחד עם קליפ שפורסם ברשתות החברתיות. מייקל ספונרה מהמגזין בילבורד ציין ש-"Type Shit" הוא השיר הרביעי הטוב ביותר מתוך אלבום האולפן We Don't Trust You. רובין מארי מהמגזין Clash, הצהיר שהשיר מסורבל. סקוט גלשר מהמגזין HipHopDX, ציין: "השיר הוא הרכבה אמיתית של הנוקמים של הראפ המודרני. מילות השיר "Type Shit" באתר Genius סרטון השיר "Type Shit" באתר יוטיוב Moore, Sam (14 במרץ 2024). "PLAYBOI CARTI PREVIEWS NEW SONG WITH FUTURE, TRAVIS SCOTT & METRO BOOMIN". HipHopDX. נבדק ב-23 במרץ 2024. {{cite web}}: (עזרה) Alexander, Cole (14 במרץ 2024). "Metro Boomin Teases Future, Travis Scott, & Playboi Carti Collab". HotNewHipHop. נבדק ב-23 במרץ 2024. {{cite web}}: (עזרה) Trapp, Malcolm (14 במרץ 2024). "Metro Boomin Hints At Playboi Carti And Travis Scott Collaboration On Joint Project With Future". Rap-Up. נבדק ב-23 במרץ 2024. {{cite journal}}: (עזרה) Grant, Shawn (14 במרץ 2024). "METRO BOOMIN TEASES NEW FUTURE SINGLE WITH TRAVIS SCOTT AND PLAYBOI CARTI". The Source. נבדק ב-23 במרץ 2024. {{cite journal}}: (עזרה) Horvath, Zachary (18 במרץ 2024). "Metro Boomin & Future Hit Rolling Loud Stage With Travis Scott To Tease "Type S***"". HotNewHipHop. נבדק ב-23 במרץ 2024. {{cite web}}: (עזרה) Elibert, Mark (2024-03-22). "Travis Scott Wears Apple Vision Pro Headset at the Club in Future and Metro Boomin's "Type Sh*t" Music Video". Complex (באנגלית). נבדק ב-2024-03-23. Saponara, Michael; Diaz, Angel (22 במרץ 2024). "Future & Metro Boomin's 'We Don't Trust You': All 17 Tracks Ranked". Billboard (באנגלית אמריקאית). ארכיון מ-23 במרץ 2024. נבדק ב-23 במרץ 2024. {{cite journal}}: (עזרה) Murray, Robin (22 במרץ 2024). "Future, Metro Boomin – WE DON'T TRUST YOU". Clash. נבדק ב-23 במרץ 2024. {{cite web}}: (עזרה) Glaysher, Scott (22 במרץ 2024). "FUTURE & METRO BOOMIN'S 'WE DON'T TRUST YOU' TOES THE LINE BETWEEN KILLER & FILLER". HipHopDX. נבדק ב-23 במרץ 2024. {{cite web}}: (עזרה) TikTok Billboard Top 50, בילבורד, ‏25 במאי 2024